JUMAL KÕNELEB
Tere jälle!
Räägime täna perekonnaelust ja lastekasvatusest.
Üks asi, mis paljusid peresid tänapäeval kurnab, on kiirustamine.
Kõike on liiga palju, nõudmisi on liiga palju,
on pingeid nii kodus kui töökohas.
Õppimine tekitab pingeid ja koolis on pingeid.
Peaks olema seda ja teist
ning keset kõike seda peaks veel jõudma tegeleda hobidega,
peaks jõudma rohkem liikuda, toituma tervislikult ja käima kinos.
Kõige selle keskel on aga Jumalal võib olla parem plaan.
Vähemalt meie märkasime seda. Kas pole nii?
See on valdkond, milles Issand on mind tohutult aidanud.
Ja päris konkreetselt.
Ma ei mõtle kuigi sageli sellele, kui suur asi see on olnud,
aga see on olnud muutev tegur kogu me pereelu jaoks.
Meil on kolm last
ja me elame maakohas, kuhu ei käi ühistransporti.
Ajakavade ühendamine 5-liikmelises perekonnas,
kus on tohutult sõidutamist, nõuab lausa logistiku koolitust.
See oli tõeline katsumus.
Peale selle veel kõigi erinevad soovid ja tahtmised.
Isiksuste erinevused ja hobid ning kõik see, mida peaks tegema.
Kuidas ühendada tööd ja koolid ja kõik muu?
Kuidas seda ühendada nii, et sellest ei tekiks kaost?
Meil oli ka maja, mida oli vaja remontida.
Kõige selle muu keskel.
Ja peale selle veel ka kõik majanduslikud katsumused.
Ega ometi?
See tähendas seda, et hommikuti ärgates olin tõre.
Pahas tujus ja vihane lausa igal hommikul.
Olen kehv ärkaja nagunii, minnes otsekui aeglaselt käima.
Kõik märgid viitavad, et tuleb halb ja tüliderohke päev.
Kohe hommikust peale on nii. Mida ma siis teen?
See oli põhjus, miks pidin panema äratuskella varem helisema
ja ärkama vähemalt tund aega enne teisi,
et suudaksin esmalt minna selle tõreda moorina Issanda ette
ja planeerida seal selle päeva plaani koos Issandaga.
Pidin tooma kõik raskused Tema ette,
sest iga lapsega oli alati midagi, mis juhtus või mida ta vajas.
Palve ajal on hea tuua kõik need esile.
Seejärel panna paika ajakava, mida tuleb teha.
Ma olin nagu Jaakob,
kes maadles ingliga, kui abi vajas.
Eesav oli tulemas tema poole, vaenlase vägi oli tulemas
ja ta vajas tõeliselt õnnistust ning abi.
Jaakob hoidis inglist kinni
ja ütles: "Ma ei lase lahti enne, kui sa mind õnnistad!
Ma hoian kinni. Ma ei lase sinust lahti,
isegi, kui ma pärast seda palvet puusast vigane oleksin."
Ta ei lasknud inglist lahti enne, kui ta sai tema õnnistuse.
See kõnetas mind.
"Issand, ma tulen Su ette ja ma ei lase Sinust lahti.
Ma palvetan ja püsin siin, kuni Sa mulle midagi annad."
Olgu see rahu, armastus või tarkus teha oma ajakava.
Issand hakkas andma mulle ajakavasid.
Mäletan, et see oli keeruline seetõttu, et ma olen teistsugune.
Ma ärkasin hommikul reipana.
Sinu jaoks on ärkamine alati raske olnud.
Sul on raske üles tõusta, sa ärkad aeglaselt ja oled tõre.
Mina ärkan kiirelt ja olen reibas.
Mul oli kohe energiat ja ma tahtsin seda ja teist tegema hakata.
Võtta lapsed ja minna kuhugile ning teha midagi.
Aga asjad ei läinudki nii ja sina läksid hoopis palvetama.
See tekitas vahel ka tülisid, sest me oleme erinevad.
Suurepärane oli aga see, et alati, kui sa olid palvetamas
ja alati, kui me koos palvetasime, andis Issand täpselt paraja ajakava.
Issand näeb ju kõike ja teab kõike. Ta tunneb meid igat ühte.
Ta teadis kogu tervikut, mis meil jäi vahel nägemata.
Asi polnud sinu ajakavas ega ka mitte minu ajakavas,
vaid Issanda ajakavas, milles Ta nägi kõikide vajadusi.
Ta nägi ka kõike seda, mida oli kindlasti vaja teha.
See võis olla näiteks nii. Ütleme, et oli laupäevane päev.
See on sinu jaoks päev, mil sa tahad minna ja tegutseda.
Üks laps tahab teha ühte asja, teine teist ja kolmas kolmandat.
Olin Issanda ees abi palumas, mida peaksime tegema. Mida teha?
Issand hakkas meelde tuletama:
"Joy, te vajate nüüd puhkust, kuna on laupäevane päev.
Sina vajad puhkust ja perekond vajab puhkust.
Teil on ka asju, mida peab tegema.
Mäletad, Miirol tuleb eksam.
Mattis peab tegema uurimustööd. Te vajate aega ka selle jaoks.
Ärgake kogu perega rahulikult ja sööge rahulikult hommikust.
Siis on päeva algus rahulik ja tore.
Pärast seda hakkate koristama.
Kui te täna ei korista, siis teistel päevadel ei jõua.
Täna on ainuke päev, mil on aega koristamiseks.
Koristamise ajal võite arutada asju, mis on veel tegemata.
Miiro võib õppida eksamiks ja Mattis võib teha uurimustööd.
Jan võib prahihunniku ära põletada, sest seda tuleb enne lund teha."
Asjade üle laskus rahu ja kord. Selgus, et kõik saab tehtud.
Me koristasime koos.
Mitte nii, et mina koristasin ja teie läksite kuhugile lõbutsema.
Aga ma mõtlesin, et peab tegema ka midagi lõbusat.
Peab olema mingi tegevus, mis on laupäeval kogu pere jaoks tore.
Siis võis tulla mõte minna õhtul Jani lõkke juurde vorste grillima.
See oleks ka samas lõunasöök ja poleks vaja eraldi süüa valmistada.
Saab väljas vorste süüa.
Ajakavadest, mille Issand andis, olid enamus asju välja jäetud.
Polnud poodides käimist, polnud külaskäike ega külalisi,
vaid täiesti tavalised argipäevad ja lõkkeõhtust täiesti piisas,
et oleks rahu, osadus ja asjad saaks tehtud.
See oli minu jaoks raske, sest ma olen teistsugune.
Ma mõtlesin, et laupäeval tuleb teha seda ja teist.
Mul oli pealehakkamist ning energiat ja ma ei vajanud mingit planeerimist.
Tahtsin spontaanselt tegutseda ja lõbutseda.
Ma isegi protesteerisin selle sinu väljamõeldud korra vastu.
Kui ma aga loogiliselt mõtlesin, sain samuti sellest aru, mida ütlesid:
"Kui me täna ei korista, siis me ei jõua üldse koristada.
Kui me täna ei keskendu õppimisele, siis poisid ei jõuagi eksamiks õppida."
Issand nägi kogu tervikut ja oli alati minust targem.
Sellele oli palju parem alistuda,
sest Tema plaan on meie omast alati parem.
Tema tahte sees on rahu.
Ka mina mõistsin, et targem on otsida Jumalat
ja targem on panna asjad järjekorda,
mitte teha koguaeg spontaanselt seda, mis meeldib,
nii et pooled asjad, mida peaks tegema,
jäävadki tegemata.
Näiteks muru kasvas üle, kui see lõbutsemise tõttu niitmata jäi.
Jumal näeb seda tervikut, kus mingi pere parajasti on.
Tuleme jälle selle sama asja juurde,
mis on meie jaoks olnud võtmeküsimus -
tähtis on saada Temaga ühendust, õppida tundma Tema häält
ja võtta selle jaoks aega.
See on aidanud meid me pere argiküsimustes tohutult.
Meil on tänu sellele olnud tõesti rahulikke nädalavahetusi.
Johannese 14:27 ütleb:
"Rahu ma jätan teile, oma rahu ma annan teile.
Mina ei anna teile nõnda, nagu maailm annab.
Teie süda ärgu ehmugu ega mingu araks!"
Minu meelest on pere suurimad katsumused
väljastpoolt tulevad väljakutsed, surve ja nõudmised.
Kõik see, mida peaks jõudma. Peaks üht ja teist tegema ning olema.
Midagi peaks kogu aeg ostma ja kogu aeg on mingi kiirus peal.
Aga on ka tavaline elu - koristamine ja arvete maksmine.
On majapidamise korraldamine, magamine, muruniitmine ja söömine.
Ja peale selle veel romantika. Kuidas me veel selleni jõuame?
Jah, nii see tõesti on.
Olen näinud ka usklike seas seda,
et ka Issanda teenimise innukus, mis muidugi on väga hea asi,
jätab koosolekult koosolekule joostes normaalse pereelu unarusse.
Normaalne pere eest hoolitsemine ja lastega koos olemine jääb ära.
Ka see ei ole hea asi, olgu koosolekud kui tahes vaimulikud.
Oluline on tasakaalu leidmine ja väljast tuleva surve ära tundmine.
Väljastpoolt tulev surve ei ole ainult isiklik,
vaid puudutab ka kogu perekonda nagu Joy just ütles.
Mis meil kõik olema peaks, et oleksime "õnnelik perekond".
"Meil peaks olema oma maja ja teatud marki auto.
Meil peaks olema kindlat sorti suvepuhkused,
peaksime reisima teatud kohtadesse,
peaksime tegema seda ja teist,
lastel peaks olema uued mobiilid ja Nike tossud."
Millega iganes perekonda survestatakse.
Kahjuks olen näinud liiga palju peresid,
kes lähevad nende pingete tõttu lahku.
Töötasin kunagi Paraiste saarestikus linna tööhõiveametis.
Seal oli mitmeid töötuid, kes rääkisid täpselt sama juttu.
Nad püüdsid ehitada oma maja, kui olid äsja abiellunud
ja just oli sündinud ka esimene laps.
Siis oli vaja osta esimene auto ja muidugi oli vaja võtta ka koer.
Samal ajal ehitati maja
ja kumbki abikaasa edendas oma karjääri.
Mis siis imestada, kui pere laguneb,
kõik on läbipõlenud ning omadega hädas.
Ma esitaksin endale ja igale perele küsimuse -
mida me tegelikult tahaksime? Mis on sinu pere jaoks olulised asjad?
Mis on pereelus need asjad, mille osas peab võtma vastutuse,
isegi siis, kui need pole nii lõbupakkuvad?
Ka perekonnana võib jätta välise surve kõrvale
ja mõelda, mis meie jaoks päriselt oluline on?
Meie peres ja minu jaoks oli tähtis, et meil oleks aega koos süüa.
See oli minu lapsepõlvekodust pärit asi.
Tahtsin, et istuksime igal päeval koos ja sööksime õhtusööki.
Mitte nii, et üks soojendab omale pitsat,
teine sõi töö juures ja kolmas ei saanudki süüa.
Tahtsin, et me ka päriselt sööksime koos.
Mind julgustas hiljuti üks asi.
Vanasti tundsin end süüdlasena,
kui sedasi hommikuid palves alustasin.
Meie vanim poeg Miiro käis äsja Tais misjonireisil.
Kui ta jõudis lastekodusse, kus ta Tais töötas,
siis ta märkas kohe sealseid tohutuid vajadusi.
Lastel oli tohutu armastuse puudus ja seal oli kõikjal tohutult vajadusi -
vajati abi hariduse andmises mitmetes erinevates õppeainetes.
Juhatuses olev abielupaar pidi viima ühe lapse haiglasse
ja oli kokku kuu aega ära.
Nii jäid Miiro ja mõned õpetajad sinna omapäi.
Miiro ees oli kohe valik, mida teha?
Kas ohverdada ennast täielikult,
joosta nagu orav rattas ja püüda olla kõigile meelt mööda?
Sest tema on Lääneriigi misjonär,
kelle osas olid mitmed veidrad ootused,
et tema justkui on keegi, kes tuleb ja seab kõik korda.
Miiro läks palves Issanda ette ja küsis, mida ta peaks tegema?
"Vajadusi on tohutult palju, mida ma peaksin tegema?"
Issand hakkas andma Miirole ajakavasid.
Issand andis talle terveks nädalas täpse ajakava,
millal õpetada inglise keelt ja infotehnoloogiat.
"Kolm korda nädalas on piisav, sest pead tegema ka oma koolitööd.
Sul on vaja osaleda ka koguduses ja jutlustada.
Ka selle jaoks peab varuma aega.
Ja teistel päevadel sa puhkad."
Miiro argipäevadesse tuli rahu, ta jaksas ja oli heas tujus.
Ta ei jäänud haigeks ja tal ei olnud stressi.
See ei käi ainult pereelu kohta, vaid kõikide asjade kohta.
Me võime paluda tarkust oma ajakava koostamiseks.
Olen muide täiesti kindel, et kui me igaüks peatuksime,
siis me kõigi päevakavadest leiaks midagi üleliigset.
On üleliigseid asju, mis meid koormavad.
Koormavad me lapsi ja kogu me perekonda.
Usun, et me kõik tahaksime rohkem rahu oma koju.
Issand tahab meid aidata
nagu ta õnneks aitas ka meie peret Joy kaudu.
Oleksin jätkanud samal moel ning asjad oleks jäänud tegemata.
Õnneks õpeta Issand siiski ka mind.
Kas võiks lugeda uuesti Õpetussõnad 5:17:
"Parem taimetoit armastusega
kui nuumhärg, mille juures on vihkamine."
"Parem kuiv paluke rahus kui kojatäis ohvriliha riiuga."
Tuleb otsida, kus on rahu.
Kust läheb minu taluvuspiir, et ma jääksin rahulikuks.
Õpetussõnad 15:16: "Parem pisut Issanda kartuses
kui suur varandus ja rahutus selle juures."
See on parem.
Räägi nüüd, milline on hea ajakava?
Ole nüüd hästi konkreetne ja õpeta meid selles.
Tean, et olen teinud seda ka varem.
Saadete arhiivis on juba üks varasem ajakavasaade.
On hea teha seda kirjalikult.
Võtta paber ja pliiats
ja mõelda konkreetselt läbi, milliseid asju on vaja jõuda?
Tuleb alustada nendest asjadest, mis on kohustuslikud.
Mida on vaja teha?
Juba neid üles kirjutades
ja paludes, et Issand tuleks ja näitaks neid,
märkame, et me ei jõua kõike, mida me arvasime, et jõuame.
Võime võtta aluseks näiteks toitumise, kui on väikeste lastega perekond.
Vaatame, millal on vaja süüa?
Hommikusöök kell 8.00.
Lõunasöök kell 11.00.
Kirjutan nüüd veidi kiirustades.
Oode kell 14.00.
See kõlab väga lihtsana, aga siit on juba mõndagi näha.
Kell 17.00 õhtusöök.
See on nädalavahetuse ajakava.
Õhtusöögi tegemine võtab aega. Kell 20.00 õhtuoode.
Juba sellest kavast märkad, et lastega pere toitmine võtab aega.
Vaja on ka magada, eks ole? Millal minnakse magama?
Kui lapsed on väikesed, minnakse varakult magama.
Tööpäeval võib see kava olla pisut teistsugune,
aga ikkagi tuleb magama minna.
Kaua võtab aega voodisseminek?
Magamamineku juurde kuuluvad ju söömine, pesemine
ja õhtujutu lugemine.
Siia me ei pane ekraaniaega, sest laps peab rahunema uinumiseks.
Kõik see võtab aega tund või poolteist.
Pean alustama sellega juba kaheksa paiku.
Ma ei saa olla õhtuti koguduses kella 22.00'ni.
Või tegeleda hilisõhtuni oma hobidega.
Kohustuslikud asjad on ka koolitööd. Millal teeme koduseid ülesandeid?
Ka selle üle tasub mõelda.
Argipäev on veidi teistsugune, aga millal teeme koduseid töid?
Kas nende aeg on lõunasöögi ja õhtuoote vahel?
Aga kui mul on sel ajal pidevalt huviringid?
Millal siis teha koduseid töid?
Selle jaoks tasub varuda vähemalt tund aega.
Siis veel täiskasvanute aeg. Millal see on?
Millal nad näiteks tervisesporti teevad?
Hea on koostada ka teine ajakava, mis on nädalaplaan.
Panna hästi lihtsalt paika kõik nädalapäevad.
Millal ma koristan või pere koristab? Millal käiakse koguduses?
Kui palju see aega võtab? Kas kogu pühapäev läheb selleks?
Millal on sabat ehk hingamispäev? Me vajame ju ka füüsilist puhkust.
Millal sa tahad koristada?
Meil oli selleks laupäev,
aga kui see tundub kehv,
on hea, kui saad nihutada selle kuhugi mujale.
Meie koristasime sageli laupäeviti.
Millal meil jääb aega romantikaks? Ja kuidas seda üldse korraldada?
Selleks on vaja kutsuda lapsehoidja. Kust ma saan lapsehoidja?
Tuleb alanduda ja paluda sõpru või naabreid,
kui pole vanavanemaid.
Pean leidma lapsehoidjad, et saaksime olla kahekesi.
Vähemalt mõnel korral.
Kust ma nad leian? Pean paluma kedagi.
Romantikaaeg. Kuhu see paigutada?
Kui sind kuulata, on kohe näha,
kui palju aega võtavad tavalised argised tegevused.
See nõuab palju aega ja eriti muud ei mahugi juurde.
Millal makstakse arveid? Seda tuleb jälgida paar korda nädalas.
Millal niidetakse muru? - Sul on see teema südamel.
Olgu, paneme muruniitmise kavasse. Mida veel on vaja teha?
Laste kodused ülesanded. Kuhu ma need paigutan?
Tasub teha ajakava, sest võibolla märkad siis,
et sa ei suudagi käia ja joosta nii palju, kui oled mõelnud.
See tuletab meelde sportimise. Kuidas ma seda korraldan?
Kuhugile tuleb ka see paigutada. Kas liigun teel tööle või muul ajal?
Ajakava tegemine aitab kärpida tegevusi vähemaks.
Aamen. Hästi, sellest alustamegi. Aamen.
Palvetame koos sinuga.
Tänu Taevaisa, et võime täna paluda tarkust.
Sa oled tõotanud Jaakobuse kirja 1. peatükis,
et kui meil on tarkust vajaka, võime seda paluda
ja Sa annad meile hea meelega tarkust.
Täna palume igaühele meist tarkust enda ja pere argielu jaoks.
Issand, me teame, et Su plaanid on alati rahu plaanid.
Me kuulutame rahu
ja õnnistatud rahulikku argipäeva me kõikide kodudesse.
Aitäh Issand, et võime panna väljast tuleva surve kõrvale
ja igaüks ise mõelda, mis on meile endale tähtis
ning keskenduda sellele.
Aitäh Issand! Me palume selleks täna tarkust,
palume abi ja jõudu, et jätta kõik üleliigne ära.
Jeesuse nimel.
Issand, ma palun julgust ja jõudu öelda "Ei".
Issand, Sa tead, kui raske see paljudele on.
Paljudel on raske öelda "Ei".
Issand, aita meid, et oskaksime öelda "Ei",
"Ma ei jõua praegu," "Ma kahjuks ei saa", "Praegu ei sobi".
Tänu Issand, et Sa annad jõudu öelda "Ei" kasvõi mitu korda päevas.
Panna paika head piirid, mis kaitsevad armastust ja meie peret.
Tänu Issand, et Sina oled ka piiride Issand.
Sul on selged piirid paigas.
Sa ütled täiesti selgelt,
et parem on elada rahus kui tülitsedes.
Tänu Issand, et Sa annad jõudu rahu üles ehitamiseks Jeesuse nimel.
Anna tugev jõud rahu loomiseks Jeesuse nimel.
Aitäh. - Aamen. See oli hea palve.
Kui soovid rohkem teada meie tööst, lasteaiast ja kristlikust koolist
või soovid lisainfot nende raamatute kohta,
mis aitavad sind edasi Jumala tundmises ja usus,
siis külasta meie kodulehekülge www.kristillinenkoulu.org
Loodetavasti kohtume peagi taas teleekraanil.
Ole õnnistatud ja tea,
et Issanda plaanid on alati rahu plaanid.
Seda me kuulutame sulle.
Jeesuse Kristuse rahu sulle ja sinu perele. Aamen.
Maailm on täis meediat ja infot tuleb siit ja sealt.
Mobiilidest, internetist ja kust iganes mujalt.
Üks sõnum on üle teiste - sõnum Kristusest,
sõnum lepitusest ja päästest.
Meile on antud ülesanne olla evangeeliumi kuulutamise kanaliks.
Tule ka sina osalema.
Võid helistada kasvõi kohe annetustelefonil 900 1777
Kõne hinnaks Eestis on 7 eurot.
Võid kasutada ka kontonumbreid, mida näed peatselt ekraanil.
Tule osalema, et saaksime levitada evangeeliumi kogu maailma.
Jeesuse nimel, aamen.
Annetustelefon: 900 1777 (hind 7 euri) Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin